
AVIZ

asupra proiectului de Lege privind aprobarea Ordonanţei de urgenţă a Guvernului nr.87/1997 pentru modificarea art.8 alin.1 din Ordonanţa Guvernului nr.59/1994 privind reglementarea operaţiunilor de import-export care se derulează prin cliring, barter şi cooperare economică internaţională,  în baza acordurilor comerciale şi de plăţi guvernamentale


Cu adresa nr.408/28 ian.1998, înregistrată sub nr.17/22.01.1998, Secretarul General al Camerei Deputaţilor a transmis Comisiei pentru politică economică, reformă şi privatizare, spre dezbatere şi avizare proiectul de Lege mai sus menţionat.


În conformitate cu prevederile art.57 din Regulamentul Camerei, membrii comisiei au examinat acest proiect de Lege în şedinţa din 04.02.1998.


În urma examinării, membrii Comisiei au hotărât cu unanimitate de voturi, să avize favorabil proiectul de Lege

PREŞEDINTE

                                               SECRETAR

